Document ID: /roh_data/filtered/fineweb-2-filterrobots_roh.jsonl.gz/50521

Dus terzs da tut ils Rumantschs e las Rumantschas vivan dador il territori tradiziunal rumantsch. Ina mesadad en vitgs tudestgs entaifer il chantun Grischun e tschella mesadad sparpagliada en tut la Svizra. Quai mussan las cifras las pli novas da l’Uffizi federal da statistica. Per ina minoritad linguistica èn quai dentant dapli che be in pèr cifras. Anzi, fatgs fatals. La statistica mussa numnadamain era, che la lingua minoritara va normalmain a perder il pli tard cun la segunda generaziun. Nus giain a la tschertga dals Rumantschs e da las Rumantschas giu en la Bassa e da lur nischas per il rumantsch en lur mintgadi tudestg. In «Cuntrasts» tranter provas da l’ultim chor viril rumantsch e l’unica canorta rumantscha dador il chantun Grischun, tranter studentas e terzos rumantschs giu en la Bassa.